Številka: 342-17/2017/428

Datum: 8. 3. 2023

Zadeva: Zapisnik 1. seje Odbora za spremljanje programa za izvajanje evropskega sklada za pomorstvo ribištvo in akvakulturo v Republiki Sloveniji 2021-27

Kraj sestanka: Vlada RS, Gregorčičeva 27, Ljubljana

Datum in ura sestanka: sreda, 15. 02. 2023 ob 10.00 uri

Sejo vodila: Irena Šinko, ministrica za kmetijstvo, gozdarstvo in prehrano, predsednica Odbora za spremljanje programa za izvajanje evropskega sklada za pomorstvo, ribištvo in akvakulturo v RS za obdobje 2021-27 (v nadaljevanjem besedilu: OzS).

Prisotni člani oziroma namestniki Odbora za spremljanje z glasovalno pravico: Irena Šinko (MKGP), Ana Le Marechal Kolar (MKGP), Jernej Švab (MKGP), dr. Bety Breznik (MKGP), Lea Lipovšek (ARSKTRP), Aneta Absec (ARSKTRP), Marina Dobraš (MF), Arturo Steffe (Ministrstvo za infrastrukturo), dr. Branka Tavzes (Ministrstvo za naravne vire in prostor), Alja Dražumerič (Ministrstvo za kohezijo in regionalni razvoj), Mark Mistral (Ministrstvo za kulturo), Tina Fink (Ministrstvo za zunanje in evropske zadeve), Ksenja Podpečan (Ministrstvo za vzgojo in izobraževanje), Barbara Kutin Slatnar (Statistični urad RS), Tina Centrih Genov (Zavod RS za varstvo narave), dr. Kaja Pliberšek (Zavod za ribištvo RS), mag. Miha Štular (KGZS), Anita Jakuš (GZS), Tomaž Petvar (sektor morskega gospodarskega ribolova), Vlasta Kuzmički (skupnost občin Slovenije), Milan Vogrin (društvo za proučevanje ptic in varstvo narave), Matjaž Radin (center za informiranje, sodelovanje in razvoj nevladnih organizacij).

Prisotni predstavniki Evropske komisije brez glasovalne pravice – Generalni direktorat za pomorstvo in ribištvo (DG MARE): G. Stylianos Mitolidis, vodja enote D2 Strukturna podpora za Sredozemsko in Črno morje ter neobalne države članice, ki je pristojna za Republiko Slovenijo, Generalni direktorat za pomorske zadeve in ribištvo, Ribiška politika za Sredozemsko in Črno morje (MARE.D.2) in Ga. Albena Aminkova, pristojna uradnica za Slovenijo, enota D2 Strukturna podpora za Sredozemsko in Črno morje ter neobalne države članice.

Ostali člani Odbora oziroma namestniki Odbora za spremljanje: Ernest Peruš (KGZS).

Prisotni predstavniki MKGP, Sektor za ribištvo:

mag. Neža Sautet, dr. Polona Bunič, Nataša Lipovec, Anže Ule, Melita Zgonc, Petra Filipi, Borut Kosi, Simona Dolinšek, Samo Matjan, Snežana Dolenc, Nives Otoničar, Tim Berginc.

Prisotni predstavniki revizijskega organa – Urad za nadzor proračuna:

Borut Vidmar, notranji revizor podsekretar in Patricija Pergar, vršilka dolžnosti direktorja Urada Republike Slovenije za nadzor proračuna

Predstavitve na seji:

- Odbor za spremljanje P ESPRA 2021-2027;

- Predstavitev P ESPRA 2021-2027 in informacija o partnerskem sporazumu;

- Video P ESPRA 2021-2027;

- Poslovnik Odbora za spremljanje P ESPRA 2021-2027;

- Merila za izbor operacija v okviru aktivnosti P ESPRA 2021-2027.

Uvodoma je ministrica Irena Šinko, predsednica Odbora za spremljanje programa za izvajanje evropskega sklada za pomorstvo, ribištvo in akvakulturo v Republiki Sloveniji za obdobje 2021-2027 (v nadaljevanju: P ESPRA 2021-2027), ki predstavlja programsko osnovo za črpanje finančnih sredstev P ESPRA 2021-2027 (v nadaljevanju: OS) pozdravila vse prisotne. Še posebej je pozdravila predstavnika Evropske komisije (v nadaljevanju:EK), ter predstavnika organa, ki izvaja računovodsko funkcijo, posredniškega organa in predstavnika revizijskega organa.

V nadaljevanju je predsedujoča OzS vse prisotne seznanila z namenom prve seje OzS P ESPRA 2021-2027, kar predstavlja predstavitev OzS P ESPRA 2021-2027, informacija in predstavitev partnerskega sporazuma in P ESPRA 2021-2027, predstavitev in potrditev Poslovnika Odbora za spremljanje P ESPRA 2021-2027 ter predstavitev meril za izbor operacij v okviru aktivnosti P ESPRA 2021-2027.

Predsednica OzS je prosila vse prisotne, da se vsakršne morebitne spremembe članov in namestnikov posreduje na gp.mkgp@gov.si, saj je Ministrstvo za kmetijstvo gozdarstvo in prehrano, Sektor za ribištvo, odgovorno za pripravo spremembe sklepa o ustanovitvi, organizaciji, nalogah in imenovanju članov OzS P ESPRA 2021-2027. V nadaljevanju je Prav tako je predsedujoča OzS prisotne seznanila, da se seja snema zaradi priprave zapisnika. Sledilo je ugotavljanje sklepčnosti in ugotovljeno je bilo, da je OzS sklepčen na podlagi 22 prisotnih članov oz. namestnikov (od skupno 29 članov oz. namestnikov). Sledila je predstavitev dnevnega reda.

**Ad 1) Predstavitev dnevnega reda**

Pod prvo točko je predsedujoča OzS predstavila dnevni red.

Dnevni red je bil sledeč:

Potrditev dnevnega reda.

Predstavitev odbora za spremljanje P ESPRA 2021 2027.

Informacija o partnerskem sporazumu in predstavitev P ESPRA 2021 -27

Potrditev poslovnika odbora za spremljanje P ESPRA 2021 -27

Predstavitev meril za izbor operacij v okviru aktivnosti P ESPRA 2021 -27

Razno.

Predsedujoča je opozorila člane oz. namestnike, da mora OzS dnevni red potrditi; vpraša, ali ima še kdo kakšno pripombo na dnevni red. OzS na rednih sejah sprejema odločitve z večino glasov prisotnih članov oziroma namestnikov. Dnevni red se ne bo širil in sledilo je glasovanje.

Dnevni red je bil sprejet brez pripomb z 22 člani odbora, kar pomeni, da se je soglasno sprejel naslednji sklep:

**Sklep 1: Dnevni red se sprejme brez pripomb**

Sledila je druga točka:

**Ad 2) Predstavitev odbora za spremljanje P ESPRA 2021 2027.**

Predsedujoča je seznanila vse prisotne, da je Vlada Republike Slovenije 26. 1. 2023 izdala Odlok o ustanovitvi Odbora za spremljanje programa za izvajanje evropskega sklada za pomorstvo, ribištvo in akvakulturo za obdobje 2021–2027. Dne 2. 2. 2023 je izdala Sklep o imenovanju odbora, članov in namestnikov Odbora za spremljanje programa za izvajanje evropskega sklada za pomorstvo, ribištvo in akvakulturo za obdobje 2021-2027. Odlok ureja predstavništvo posameznih sektorjev (državna uprava, javni sektor, nevladne organizacije, lokalna samouprava in gospodarski sektor morskega ribištva in akvakulture. S sklepom pa so imenovani posamezni člani in namestniki v OzS.

OzS P ESPRA 2021-27 opravlja naloge, opredeljene v 40. členu Uredbe 2021/1060/EU. Naloge so podrobneje opredeljene v poslovniku OzS.

V OzS je imenovanih 29 članov. Imenovani so predstavniki ministrstev, vladnih služb, uradov, zavodov in inštitutov, gospodarskih, socialnih in regionalnih partnerjev, nevladnih organizacij in lokalnih skupnosti: Ministrstvo za kmetijstvo, gozdarstvo in prehrano, Ministrstvo za naravne vire in prostor, Ministrstvo za finance, Ministrstvo za infrastrukturo, Ministrstvo za kohezijo in regionalni razvoj, Ministrstvo za kulturo, Ministrstvo za gospodarstvo, turizem in šport, Ministrstvo za zunanje in evropske zadeve, Ministrstvo za vzgojo in izobraževanje, Statistični urad Republike Slovenije, Agencija Republike Slovenije za kmetijske trge in razvoj podeželja, Zavod Republike Slovenije za varstvo narave, Nacionalni inštitut za biologijo, Zavod za ribištvo Slovenije, Kmetijsko gozdarska zbornica Slovenije, Obrtno-podjetniška zbornica Slovenije, Gospodarska zbornica Slovenije, Skupnost občin Slovenije, Združenje občin Slovenije, Društvo za proučevanje ptic in varstvo narave, Zveza potrošnikov Slovenije, Morigenos – slovensko društvo za morske sesalce, Center za informiranje, sodelovanje in razvoj nevladnih organizacij.

V nadaljevanju je predsedujoča OzS povedala, da je organ upravljanja (v nadaljnjem besedilu: OU) na poziv za imenovanje članov v Odbor za spremljanje posredoval vsem deležnikom.

Predsedujoča nadaljuje, da je Varuh človekovih pravic zavrnil imenovanje v OzS. Po ponovnem pozivu čakamo tudi odgovor Ministrstva za delo, družino in enake možnosti zaradi spremljanja vsebin v zvezi s Konvencijo Združenih narodov o pravicah invalidov v skladu s Sklepom Sveta 2010/48/ES in Listino o temeljnih pravicah.

Poleg tega predsedujoča OzS pove, da smo prav tako Ministrstvo za kohezijo in regionalni razvoj, Urad za kohezijsko politiko, pozvali, da se vključi v imenovanje medresorske projektne skupine, ki bo obravnavala pritožbe glede horizontalnih omogočitvenih pogojev v okviru Organa upravljanja in trenutno pripravlja postopkovnik obravnave tovrstnih pritožb in pritožbeni obrazec, ki bo objavljen na portalu [www.evropskasredstva.si](http://www.evropskasredstva.si).

Sledila je razprava.

Predstavnik EK g. Stylianos Mitolidis se je na začetku zahvalil za povabilo na sestanek odbora za spremljanje in v nadaljevanju povedal, da je to prvi sestanek v novem programskem obdobju 2021-2027 in je tudi zelo pomemben z vidika razumevanja pomena tega odbora pri izvajanju programa, da imata partnerski sporazum in program jasne obveznosti deležnikov in dela OzS ter pri izvajanju samega programa. Deležnike želi spodbuditi, da se aktivno vključijo v izvajanje programa in nadaljuje s tem, kako pomemben je aktiven dialog z vidika izvajanja samega programa. V nadaljevanju je poudaril, da je pomembno vključevanje civilne družbe, vseh deležnikov na področju ribištva, akvakulture, in spremljanje horizontalnih omogočitvenih pogojev 3 in 4, ki so pomembni za človekove pravice in pravice invalidov. Organ upravljanja spomni, da morajo aktivno poročati OzS o statusu izvajanja teh horizontalnih omogočitvenih pogojih. Za konec g. Mitolidis pričakuje, da bomo v zvezi z izvajanjem programa imeli široko demokratično zastopstvo civilne družbe in potencialnih upravičencev tudi v OzS.

Predsedujoča OzS izpostavi poudarek predstavnika EK glede vključenosti civilne družbe v tem odboru, ki mora spremljati in nadzorovati izvajanje programa v sožitju z varstvom človekovih pravic in invalidov. i Vse prisotne seznani , da bomo še enkrat pozvali Ministrstvo za delo družino in socialne zadeve glede vključitve v OzS in imeli tudi s te strani zadevo urejeno.

Ker ni bilo pripomb, se razprava zaključi in sledi glasovanje. Predsedujoča pozove tiste, ki imajo pravico do glasovanja, da glasujejo. Soglasno z 22 člani odbora je sprejet sklep:

**Sklep 2: Odbor za spremljanje se je seznanil z vzpostavitvijo in sestavo Odbora za spremljanje P ESPRA 2021 -2027 in z njegovimi nalogami**

Sledila je 3. točka:

**Ad 3) Informacija o partnerskem sporazumu in predstavitev P ESPRA 2021 - 27**

Predsedujoča OzS napove, da je organ upravljanja pripravil predstavitev P ESPRA 2021-2027 in informacijo o partnerskem sporazumu. V nadaljevanju je mag. Neža Sautet – koordinatorica P ESPRA 2021-2027 -- predstavila gradivo v obliki power point prezentacije; na koncu predstavitve se predvaja tudi kratek video o izzivih P ESPRA 2021-2027.

Mag. Neža Sautet je predstavila P ESPRA 2021-2027, ki je pripravljen za črpanje sredstev iz tega sklada v obdobju 2021-2027. Osnova za pripravo programa je bil partnerski sporazum, ki je strateški dokument, ki sta ga sprejeli RS in EK. Postopek priprave partnerskega sporazuma (v nadaljevanju: PS) je bil dolgotrajen, vendar rezultati na koncu tudi uspešni. Nadalje pove, da nas je EK usmerjala in nam pomagala pri vključevanju vsebine tako v PS kot v P ESPRA, da smo na koncu uspešno pripravili oba dokumenta. Poleg tega pove, da je vsebina PS določena v 11. členu Uredbe 2021/1060/EU in da je bil sprejet v drugi polovici leta 2022. Seznani nas glede vsebin P ESPRA ter da se le-te navezujejo v okviru cilja politik v PS na dva cilja iz 5. člena uredbe 2021/1060/EU. Na cilj B: bolj zelena, nizkoogljična Evropa, ki je odporna in prehaja na gospodarstvo z ničelnim ogljičnim odtisom s spodbujanjem čistega in pravičnega energetskega prehoda, zelenih in modrih naložb, krožnega gospodarstva, blaženja podnebnih sprememb in prilagajanja nanje ter preprečevanja in obvladovanja tveganj ter trajnostne mestne mobilnosti in pa cilj E: Evropa, ki je bližje državljanov, in sicer s spodbujanjem trajnostnega in celostnega razvoja vseh vrst območij in lokalnih pobud. V nadaljevanju pojasni način, kako smo omenjena dva cilja politike povezali s cilji o programu ter poda osnovne informacije o programu, in sicer, da je bil sklep EK o potrditvi programa sprejet dne 1. 12. 2022 in poda skupno vrednost programa, ki znaša 34.185.203 €, od tega je EU sredstev 23.929.641 € in SI sredstev 10.255.562 €. Od sprejetja predmetnega sklepa dalje tečejo vse obveznosti, ki izhajajo iz evropske zakonodaje (Uredba EU o skupnih določilih 2021/1060; v nadaljevanju: Uredba 2021/1060/EU, in Uredba EU o vzpostavitvi evropskega sklada za pomorstvo, ribištvo in akvakulturo št. 2021/1139; v nadaljevanju: Uredba 2021/1139/EU). Nato je povedala, da je novost v programskem obdobju 2021-2027 glede horizontalnega razmerja med EU in SI sredstvi, kjer sedaj predstavlja 70 % EU sredstev in 30 % SI sredstev. Nato je predstavila osnovne informacije o prevzetih obveznostih, da glede na to, da se je programsko obdobje začelo leta 2021 in takrat še nismo imeli potrjenega programa, so se sredstva za leto 2021 morala prerazporediti na preostala leta, zato so v skladu z določili Uredbe o večletnem finančnem okviru malce višja začetna sredstva v letih 2022, 2023 in 2024 in nato ti zneski začnejo sorazmerno padati. Program ESPRA je tako kot vsi ostali programi v tej perspektivi pripravljen na podlagi mnogih strateških dokumentov, ki so nastali maja leta 2020 v okviru zelenega dogovora. Za sklad ESPRA je zelo pomembna strategija »Od vil do vilic« in »Strategija za biotsko raznovrstnost do leta 2030 ter komunikacija EK o modrem gospodarstvu ter tudi ostali strateški dokumenti. V nadaljevanju je mag. Sautet predstavila štiri prednostne naloge novega sklada in opiše posamezne, specifične cilje in aktivnosti pri določeni prednostni nalogi in izpostavi ključne vsebine. Najprej je predstavila prednostno nalogo 1, ki spodbuja trajnostno ribištvo in ohranjanje ribolovnih virov ter biotske raznovrstnosti. V okviru te naloge je bilo izbranih 6 specifičnih ciljev in predvidenih 10 aktivnosti. Skupna dodeljena finančna sredstva pri tej nalogi znašajo 8.271.000 €. Predvidena je posodobitev ribiške flote, posodobitev pristanišč, izvajanje pravil skupne ribiške politike, zbiranje podatkov in izvajanje okoljske politike, ki je izjemno pomembna komponenta sklada. V nadaljevanju predstavi 2. prednostno nalogo, ki spodbuja trajnostne dejavnosti akvakulture ter predelave in trženja ribiških proizvodov in proizvodov iz akvakulture. V okviru te naloge imamo 8 predvidenih aktivnosti in dva specifična cilja. Skupna dodeljena finančna sredstva pri tej nalogi znašajo 10.404.192 €. Ključni poudarki so v naložbah v sektor akvakulture in predelave, kar predstavlja posodobitev objektov in omogočano izgradnjo novih objektov, promocijo proizvodov, inovacije v akvakulturi ter predelavi. Predstavitev se nadaljuje s 3. prednostno nalogo, ki podpira omogočanje rasti trajnostnega modrega gospodarstva ter spodbujanje razvoja ribiških in akvakulturnih skupnosti na obalnih in celinskih območjih – CLLD. Tukaj je en specifičen cilj na podlagi Uredbe 2021/1139/EU in posebni pogoji, ki izhajajo iz uredbe 2021/1060/EU. Zavedamo se, da se 3. PNU izvaja po . »pristopu od spodaj navzgor«. Pri tej nalogi je ključno, da se načrtuje izbor 6 lokalnih akcijskih skupin za ribištvo (v nadaljevanju: LASR), ki bodo izbirale svoje projekte na podlagi potrjenih strategij in potreb na svojem območju. Načrtujemo eno LASR na obali in pet na celini. Izvajanje aktivnosti CLLD v obdobju P ESPRA 2021-2027 bo za P ESPRA 2021-2027 samostojno. Skupna dodeljena finančna sredstva pri tej nalogi znašajo 12.261.052 €. V nadaljevanju nas mag. Sautet seznani, da je osnutek uredbe CLLD že pripravljen in spomni, da smo dolžni izbrati LASR in strategije lokalnega razvoja v enem letu od potrditve programa. Kot OU smo že pripravili predstavitve morebitnim prihodnjim LASR in morebitnim območjem, ki smo jih prepoznali v letu 2020, za kar se je zahvalila tudi sodelavki dr. Bety Breznik. Za konec navede še ključne vsebine, ki so: poudarek na izvajanju od spodaj navzgor ter poudarek na promociji sektorjev ribištva, ribolova, akvakulture, marikulture, proizvodov, ki prihajajo iz teh sektorjev in posredno tudi zaposlenim v tem sektorju. Poleg tega so tukaj še razni inovativni pristopi ter promocijske aktivnosti teh proizvodov. Izpostavi primer dobre prakse, kot je bil projekt RIBOMAT, ki ga je izvedla LAS Posavje v obdobju 2014 – 2020 in smo ga večkrat tudi predstavljali kot dobro prakso tudi izven Slovenije. Nadaljuje s predstavitvijo četrte prednostne naloge, ki spodbuja krepitev mednarodnega upravljanja oceanov ter omogočanje varnih, zaščitenih, čistih in trajnostno upravljanih morij in oceanov. Tukaj je prav tako en specifičen cilj. Skupna dodeljena finančna sredstva pri tej nalogi znašajo 1.313.000 €. Opiše tri aktivnosti in kot prvo navede, ukrepanje z ohranjanje habitatnih tipov, Natura 2000, kjer gre za izvajanje monitoringov v skladu z ptičjo in habitatno direktivo in katere vsebine pripravljajo sodelavci Ministrstva za naravne vire in prostor , ki so trenutno tudi prisotni. Število teh monitoringov se zdaj širi in bomo tako lahko pokrili več vsebin kot v preteklem obdobju 2014-2020. Druga aktivnost je podpora pomorskemu prostorskemu načrtovanju, kar je v domeni Ministrstva za naravne vire in prostor. Kot ste že seznanjeni je Slovenija sprejela 1 pomorski plan za načrtovanje dejavnosti na morju v letu 2021 in na podlagi tega plana je treba izvesti številne ukrepe, da se lahko potem umeščajo tudi nove dejavnosti na morju. Številne te projekte smo vključili v program. Zagotavljamo osnove, da se bodo lahko kazalniki vzpostavili, spremljanje pomorskega prostorskega plana oziroma izvedlo ničelno stanje. Pri pomorskem nadzoru bomo nadaljevali z naložbami v CISE oziroma v povezovanje vseh baz podatkov, ki služijo izboljšanju nadzora na morju. Opisi vseh aktivnosti nalog so podrobno opisani v programu, ki je javno objavljen v spletnih straneh MKGP in na spletni strani evropskasredstva.si. Za konec mag. Neža Sautet navede, da ustanovitvi OzS, v prihodnje sledi tudi potrditev meril za izbor operacij in delujoča spletna stran evropskasredstva.si, in sicer v šestih mesecih od sprejetja programa. Poleg tega sledi še priprava sistema upravljanja in nadzora ter priprava treh uredb za izvajanje aktivnosti, ki bodo ločene glede na to, kako se te aktivnosti izvajajo, posebej uredba za javne razpise, uredba za javna naročila in uredba za CLLD. Na koncu je bil predstavljen kratek video z ključnimi izzivi P ESPRA 2021-2027.

Predsedujoča OzS se zahvali za lep video in predstavitev partnerskega sporazuma ter odpre razpravo.

Predstavnik EK, g. Stylianos Mitolidis, se je zahvalil za predstavitev in produktivno sodelovanje z oblastmi glede na novo programsko obdobje. Nato je izpostavil, da zneski EMFAF, namenjeni Sloveniji, niso veliki, 35.000.000 EUR, kar pomeni, da mora biti program strateško usmerjen, da bi povečali dodano vrednost in izboljšali učinkovitost sektorja ribištva in ribogojstva v Sloveniji. Pojasnil je, da novi program temelji na novem modelu, z različnimi vrstami ukrepov, ki se izvajajo v okviru razpisov za zbiranje predlogov. Poudaril je potrebo po širšem strateškem pristopu in osredotočenosti na rezultate, ki jih je treba doseči v zvezi s sprejetimi zavezami, ter na kazalnike rezultatov in učinkov, ki jih je treba doseči za vsak specifični cilj. Pomembno je zagotoviti uresničevanje splošnih političnih prednostnih nalog Komisije, ki so oblikovane. na 4 stebrih: zeleni prehod, digitalni prehod, odpornost in dodana vrednost javnega financiranja. Dodal je, da mora program prispevati k izvajanju zelenega dogovora in skupne ribiške politike v Jadranskem morju, tudi z uspešnim nadzorom. Omenil je tudi pomoč malim ribičem in obalnim območjem. Kar zadeva ribogojstvo, se je treba osredotočiti na bolj inovativno ribogojstvo, kot je omenjeno v potrjenem večletnem strateškem načrtu ribogojstva, ki temelji na osnovnih smernicah EK, sprejetih pred letom in pol. Močan poudarek je na energetski učinkovitosti, ekološkem ribogojstvu, krožnem gospodarstvu in algah.

Partnerje so spodbudili, da izkoristijo potencial trajnostnega modrega gospodarstva z raziskovanjem komplementarnosti in sinergij, vključno z neposrednim financiranjem, kot je Horizon Europe, Ocean Mission, kjer je 500 milijonov EUR dodeljenih za trajnostno modro gospodarstvo.

EK se dobro zaveda vseh izzivov, s katerimi se družba sooča po pandemiji Covida 19 in vojne v Ukrajini ter spomni glede energetskega prehoda na potrebo po razogljičenju sektorja in prilagajanja na podnebne spremembe. Glede podpore za podnebje in biotsko raznovrstnost je predstavnik Komisije pozdravil pričakovani visok prispevek in pozval OU, naj to podporo materializira. Za konec predstavnik EK pove, da bomo morali skupaj aktivno sodelovati z sektorjem in organom upravljanja, zato da bo izvedba programa čim hitrejša in na koncu tudi uspešna.

Predsedujoča OzS pojasni, da se v Sloveniji trudimo pri trajnostnem prehodu, na vseh področjih, tako na področju kmetijstva kot tudi na področju ribištva, predvsem pri sladkovodnem ribištvu, kjer je kmetijstvo neposredno povezano z ribištvom pri ohranjanju vod in čistosti voda. Nadalje pove, da se zavedamo pomembnosti zelenega prehoda na celotnem področju, tako digitalizacija kot odpornost in pa večji dodana vrednost. Spomni tudi na specifičnost našega ribištva, tradicionalnost majhnih ribičev v Sloveniji, zato je še kako pomembno, da jih ne izgubimo in jim še naprej namenimo določen del sredstev.

Ga. Anita Jakuš iz Gospodarske zbornice Slovenije je pohvalila predstavitev in napore, da je prišlo do tega programa ter želi uspešno izvajanje programa tudi v prihodnje. Njeno vprašanje se nanaša na predstavnika Evropske komisije. Na začetku navaja posebnost pri predelavi rib, in sicer Slovenija ima eno srednje veliko podjetjem, ki predeluje ribe, glede na definicijo po velikosti, vendar pa sodi v skupino podjetij, ki zaradi povezanosti sodijo med velika podjetja. To podjetje je razvojno perspektivno in išče različne vire, kako to inovativnost podpreti iz različnih skladov, tako kot je bilo omenjeno. Poudarja pa, da bi bilo tudi v okviru ribiškega programa bolj primerno, da bi to slovensko podjetje bilo upravičeno do sredstev. Glede na lastništvo z drugimi podjetji sodi sicer v velika podjetja, čeprav ostala podjetja nimajo povezave z ribištvom. Izpostavila je, da je v drugih skladih, ki so bili omenjeni, možno sofinanciranje določenih investicij oziroma naložb predvsem v tehnološko prenovo samega podjetja in pa seveda prilagajanja zelenemu dogovoru. Vprašanje je bilo, če bi bilo v tem primeru in kontekstu možno sofinanciranje. Spomni nas, da so na ravni Evropske unije možnosti, kjer se uporablja primer »mid-cap« podjetij ali nekaterih drugih oblik podjetij, ki niso velika podjetja ampak samo zaradi kapitala sodijo v to skupino ter so upravičena do sofinanciranja v okviru nepovratnih sredstev. Zanima jo, kakšne so možnosti, da bi v okviru P ESPRA 2021-2027 bile možnosti tudi za sofinanciranje »mid-cap« podjetij, ker taka podjetja ohranjajo male ribiče in povežejo ter okrepijo sektor in je tudi ponudba živil kot del zdrave prehrane je za nas izjemnega pomena.

V nadaljevanju ima ga. Jakuš za organ upravljanja pobudo, in sicer v okviru CLLD. Predlaga sodelovanje oziroma povezanost na področju kmetijskega dela in ribiškega dela, zlasti kjer se to prepleta. Nadalje predlaga, da se na teh območij, strategije in razvoj bolj povežejo in okrepijo donos, ki ga imajo lokalne skupnosti.

Predstavnik Komisije Stylianos Mitolidis je spomnil na obstoj definicije malih in srednjih podjetij v zakonodaji EU in sodni praksi v obliki sodb Sodišča Evropskih skupnosti. Nadalje je pojasnil, da uredba EMFAF jasno določa, da se naložbe v predelavo lahko podpirajo samo s finančnimi instrumenti, in spodbudil nacionalne organe, naj uvedejo shemo FI za podporo predelovalnim podjetjem. Predstavnik Komisije Stylianos Mitolidis je odgovoril na vprašanje o CLLD in spomnil ter poudaril, da čeprav se je Slovenija odločila za izvajanje EMFAF CLLD preko enoskladnega (angl. monofunding) pristopa, to ne pomeni, da ne moremo zagotoviti komplementarnosti in sinergije pri delu lokalnih skupnosti, na tleh. in med razvojem lokalnih razvojnih strategij.

Ga. Anita Jakuš iz GZS doda, da je problem, ker v Sloveniji ni rentabilno izvajati finančnih instrumentov na področju ribištva oz. P ESPRA 2021-2027. Nadalje navaja, da če bi bilo več takšnih primerov, bi se le-ti uvedli. V Sloveniji tega nimamo. Spomni, da tega načina tudi EK ne podpira, ker je dražja vzpostavitev sistema kot sam učinek. Meni, da bi bilo primerno, da bi našli to korelacijo z drugimi skladi, kjer je to mogoče, kjer se to ne izključuje in izpostavi, da so tukaj pripravljeni pomagati, če je kakšna možnost razmisliti o morebitni izjemi oz. odstopanju na ravni Slovenije. Poleg tega razume, da je financiranje preko finančnih instrumentov za velika podjetja v prednosti, kar tudi sami podpirajo na področju kmetijskega dela. Na koncu pove, da bi se lahko takšna izjema za Slovenijo lahko uporabljala, ki nima velikega vpliva na celotno gospodarstvo EU.

Predsedujoča OzS dodaja glede CLLD in upravljanja, da je pobuda primerna in poudarja, da se v okviru medresorske delovne skupine to dejansko upravljanje izvaja tako iz kmetijskega in ribiškega sklada.

G. Jernej Švab dopolni, da kot organ upravljanja sodelujemo v medresorski delovni skupini CLLD, v kateri sodelujejo vsi trije skladi, ki izvajajo CLLD ter da v tej skupini prihaja do izmenjave dobrih praks, mnenj, idej kot tudi usklajevanja glede posameznih strategij lokalnega razvoja, kjer smo tudi dogovorjeni, da so strategije, ki se nanašajo na določeno območje, ne glede iz katerega sklada se financirajo, medsebojno usklajene in zasledujejo podobne cilje.

G. Ernest Peruš, predstavnik ribogojcev Slovenije in predsednik odbora za ribištvo pri KGZS ima 3 vprašanja, in sicer na področju LASR glede zajema območja celotne Slovenije in v primeru, da je zadeva v teku, zakaj niso bili na koroškem vključeni? Nadalje navaja izkušnje iz preteklih razpisov, poudarek na digitalizaciji in podobnih stvareh ter ohranjanju kulturne krajine in zdaj po novem tudi pomembna energetska učinkovitost. Spomni, da imamo v Sloveniji pet, šest večjih oziroma srednjih ribogojnic, ki vse delujejo na principu tekoče vode in omeni, da imamo tudi dve dobri praksi recirkulacije (RAS SISTEM) ter primer uporabe z nano mehurčki. Tukaj ni komplementarnosti. V nadaljevanju pove, da je najcenejši in energetsko najbolj učinkovit sistem, ki ga imamo, se pravi odvzem vode, ki se na enem delu odvzame in na drugem vrača. Tu imamo zelo rigorozne zahteve, bistveno bolj kot za gradnjo malih hidroelektrarn v preteklosti. G. Peruš omeni težave pri pridobivanju novih vodnih dovoljenj zaradi trenutne zakonodaje, ker kakor se razume, moramo porabiti največ sredstev v prvih letih. Navede poudarek energetske učinkovitosti v povezavi z spodbujanjem oziroma obnove obstoječih, starejših zadev. Poleg tega pozdravlja prepletanja investicij, kot je bilo že omenjeno, ker se večina ribogojcev ukvarja tudi z drugo dejavnostjo. Navede primer traktorja in drugih stvari, ki so potrebne za ribogojstvo in bi se lahko uporabljajo tudi za druge namene, kar pa po sedanjih razpisnih pogojih ni mogoče. Izpostavi, da sama investicija v ribogojstvu ni dovolj in težko je biti konkurenčen zaradi velikih ribogojskih farm po Evropi in Aziji, od koder prihaja k nam zelo nekontrolirana kvaliteta mesa in to meso gre naprej v šole in vrtce. Na podlagi tega vidika izpostavi težavo, ali bomo v prihodnje imeli v Sloveniji še ribogojstvo ali ne.

Predsedujoča OzS odgovarja z vidika pomembnosti kratkih dobavnih lokalnih verig, pomeni da moramo okrepiti povezovanje znotraj Slovenije, poudari lokalno, da lahko postanejo bolj konkurenčni.

G. Jernej Švab je odgovoril na tri vprašanja g. Ernesta Peruša, in sicer prvo, ki se navezuje na CLLD, drugo glede energetske učinkovitosti in tretje v povezavi z pridobivanjem vodnega dovoljenja. Nadalje odgovarja, da v okviru P ESPRA 2021-2027 podpiramo tudi prehod na energetsko bolj učinkovite sisteme, obnovo obstoječih ribogojnic in tudi postavitev fotovoltaičnih celic za namene delovanje posamezne ribogojnice. Pojasni tudi, da je učinkovitost in prehod na večjo energetsko učinkovitost in zmanjšanje ogljičnega odtisa prav tako upravičeno do sofinanciranja.

G. Jernej Švab glede vodnih dovoljenj pojasni, da poteka komunikacija s prejšnjim Ministrstvom za okolje in prostor (MOP), zdaj Ministrstvo za naravne vire in prostor (MNVR) zaradi Uredbe o minimalnem ekološkem pretoku. Predlagano je, da bi za ribogojce oziroma za akvakulturo skušali najti rešitev v smislu izjeme. V nadaljevanju navede problem velike suše, ki je bila poleti 2022 in je potrebno v ribogojnicah še vedno zagotavljati, da ribe preživijo in ne pride do pogina. V nadaljevanju g. Švab odgovarja glede konkurenčnosti in pa povezovanja v kratke verige in pove, da je to ena izmed stvari ki jih podpiramo preko LASR in promocije na lokalnem območju. Seznani nas, da bi bilo prav, da v okviru lokalnih verig znotraj sektorja zagotovimo, da pride domača riba tudi na lokalni trg. G. Švab glede CLLD pojasni, da je predvideno, da se izvaja na območju celotnega ozemlja Slovenije, skladno s pogoji, ki jih je treba prej izpolniti. Nadalje pove, da je Slovenija velika nekaj več kot 20.000 km2 s šestimi LASR bi lahko pokrili celotno območje. Glede na to, da ima Slovenija dvanajst statističnih regij smo velikost območij LASR omejili na nekaj več kot 4.000 km2 velika območja. S tem smo dosegli, da so ta območja homogena, geografsko zaključena območja z enakimi lastnostmi, ter da se znotraj tega območja pojavljajo enake potrebe, ki jih lahko preko CLLD naslavljamo. Druga dva pogoja, ki morata biti izpolnjena, sta, da je na tem območju vsaj pet delujočih subjektov akvakulture in da proizvedejo najmanj 50 ton konzumne ribe na leto. Glede vprašanja v zvezi z ustanovitvijo LASR na območju Koroške pa g. Jernej Švab odgovarja, da smo dobili pobudo za ustanovitev LASR in jo bomo, če bosta partnerstvo in strategija lokalnega razvoja ustrezno pripravljeni in bosta izpolnjevali pogoje, posledično tudi potrdili.

Predstavnik EK, g. Stylianos Mitolidis, se je zahvalil predsedniku in predstavil svoje poglede s širšega zornega kota. EK je poudarila, da je treba razvoj ribogojstva spodbujati v njegovi mednarodni razsežnosti, saj količina rib in morskih sadežev v EU ne zadostuje za pokritje potreb po potrošnji, EU pa uvozi 2/3 proizvodov, danih na trg. Nadalje je dejal, da želimo spodbujati nadaljnji razvoj ribogojstva na teh območjih, da bo okolju prijazno, inovativno in bolje kos vsem izzivom, tudi pridelavi beljakovin. Omenil je administrativne težave pri pridobivanju dovoljenj, ki so prisotne tudi v drugih državah članicah, ne le v Sloveniji, in da Komisija poskuša predlagati ustrezen način, kako bi bil postopek pridobivanja dovoljenj primernejši z okoljskega in okoljskega vidika. v skladu z evropskimi pravili na tem področju. Slovenijo je spodbudil k olajšanju in poenostavitvi upravnih postopkov, ki podpirajo postopke izdajanja dovoljenj za ribogojstvo, da bi spodbudili razvoj politik in povečali konkurenčnost ribogojstva v Sloveniji.

Dr. Kaja Pliberšek iz Zavoda za ribištvo Slovenije ima vprašanje glede črpanja sredstev in navaja, da ima zavod manj kot 50 zaposlenih in je dejaven na področju morskega in sladkovodnega ribištva. Spomni, da je Zavod za ribištvo Slovenije javni zavod, ki pa ima tudi manjši tržni del, ki se ukvarja predvsem z akvakulturo in sladkovodnim ribištvom. Nadaljuje, da poteka nenehno sodelovanje z ribiči glede upravljanja virov in se trudijo postati vzor na predmetnem področju. Pojasni, da se trudijo in črpajo evropska sredstva v povezavi s cilji, ki so bili danes obravnavani. Na koncu sledi vprašanje, glede na to, da imajo dve ribogojnici, na kateri, na eni deluje 6 oseb in drugi 3 osebe, ali je Zavod za ribištvo Slovenije upravičen do črpanja teh sredstev in če je, pod kakšnimi pogoji in če ne, zakaj ne?

G. Jernej Švab odgovarja, da je Zavod za ribištvo Slovenije v lasti RS in njen ustanovitelj je bila vlada RS. Nadalje pove, da zanj veljajo pravila velikega podjetja, čeprav po številu zaposlenih ni veliko podjetje. Pojasni, da so sredstva, ki so na voljo v okviru akvakulture prvenstveno namenjena akvakulturi, ki je namenjena za prehrano ljudi. Zavod za ribištvo Slovenije pa izvaja aktivnosti akvakulture večinoma za poribljavanje, v manjši meri pa tudi za prehrano. Poleg tega navede, da lahko Zavod za ribištvo Slovenije sodeluje tudi v okviru LASR pri določenih aktivnostih, tako da je Zavodu za ribištvo Slovenije omogočeno kandidirati za sredstva, da lahko izvaja določene aktivnosti, vendar zanj veljajo posebna pravila v okviru akvakulture, kot je npr. nižja stopnja financiranja.

Točka se zaključi in sledi glasovanje. Predsedujoča pozove tiste, ki imajo pravico do glasovanja, da glasujejo z dvigom kartončkov. Soglasno z 22. člani odbora je sprejet sklep:

**Sklep 3 : Odbor za spremljanje se je seznanil z informacijami o partnerskem sporazumu in programu za izvajanje evropskega sklada za pomorstvo, ribištvo in akvakulturo v RS v obdobju 2021-2027**

**Ad 4) Potrditev poslovnika odbora za spremljanje P ESPRA 2021 -27**

Predsedujoča pojasni, da so člani in namestniki OzS osnutek oziroma predlog poslovnika prejeli skupaj z vabilom ter nato v nadaljevanju predstavi posamezne točke poslovnika. To so splošne določbe, ki dejansko odločajo kako je OzS sestavljen, kje je sedež, sekretariat, kdo je v sekretariatu, sestava, naloge, ki jih izvaja predsednik OzS, kako se sklicuje seje, možnost da poleg rednih lahko izvajamo tudi dopisne seje, kaj vse se spremlja, kdaj je OzS sklepčen, kako OzS odloča, varovanje podatkov, sestava zapisnika ter sprejem poslovnika. Na koncu predsedujoča opozori predvsem na načelo preglednosti in načelo nasprotja interesov ker člani odbora pri delovanju OzS ne smejo biti v konfliktu interesov.

G. Jernej Švab pojasni, da je prišlo do dopolnil od predstavnikov EK, kar se vidi v današnji predstavitvi poslovnika, v sledi spremembah smo dopolnila tudi vnesli v poslovnik in se obenem zahvaljuje EK za dopolnila.

Sledi razprava.

Predstavnik EK g. Stylianos Mitolidis pojasni, da so bili o vsebini obveščeni in da so bile predlagane spremembe. Ponovno je povedal, da je OzS strateški partner pri izvajanju programa in želijo, da so razprave v OzS strateške in da so vključeni tudi sektorji v razpravi o tem, kam želimo priti. Poudari konflikt interesov kot pomemben element kot tudi poročanje o horizontalnih omogočitvenih pogojih. Spomni, da je to stalen proces, kar pomeni, da mora OzS biti o tem obveščen in če tem pogojem ni zadoščeno, se plačila Evropske Unije ustavijo. Na koncu g. Mitolidis poudari, da je za uspešno izvajanje programa zelo pomembno dobro sodelovanje OzS.

G. Jernej Švab odgovarja, da bi bilo najbolje preko pregleda sprememb v načinu sledi spremembam ugotoviti, kaj je bilo dopolnjeno. V nadaljevanju pojasni, da je bilo v splošnih določbah dodano kdo so predstavniki v odboru za spremljanje/OzS, da so to isti predstavniki, ki so imenovani z odlokom vlade in s sklepom vlade. Poleg tega je bilo iz poslovnika črtano število članov zaradi spremembe števila članov v prihodnje, ker se je sedaj sprejel nov zakon o vladi, na podlagi katerega so bila ustanovljena nova ministrstva in bomo nekatera ministrstva še pozvali k imenovanju članov. Med naloge OzS je bil na željo EK, dodan stavek o zagotavljanju sinergij, kjer se naveže na preteklo izjavo predstavnika EK g. Mitolidisa, da želijo da je OzS strateški partner pri izvajanju programa, kjer se naredi prostor za debato oziroma usmeritev delovanja programa. Pri nalogah g. Švab navede črtanje točke c, ostale pa so bile preštevilčene, kar je prepis nalog OzS iz Evropske uredbe. Ostale spremembe so bile glede sej, da je lahko mogoče sklicati seje tudi na dopisnih sejah in s pomočjo avdio vizualnih pripomočkih, kar smo se priučili v času Covida-19, kar nam bo koristilo pri delovanju OzS in se bomo tega tudi posluževali. Še ena sprememba v povezavi na sklic na 61. členu finančne uredbe.

Dr. Branka Tavzes z Ministrstva za naravne vire in prostor ima komentar glede poslovnika in opozori glede vnosa določenih sprememb, ki bi jih radi pregledali oziroma posodobili skupaj. Spremembe se nanašajo na 11. člen 3. odstavka.

G. Jernej Švab odgovarja dr.. Branki Tavzes oziroma popravi tekst, da je pravilen in popravi tekst tudi glede opozorila predsedujoče OzS glede besede »sicer«.

Predsedujoča OzS pozove tiste, ki imajo pravico do glasovanja, da glasujejo z dvigom kartončkov. Soglasno z 22. člani odbora je sprejet sklep:

**Sklep 4: : Odbor za spremljanje P EPSRA 2021-2027 se je seznanil in potrdil poslovnik Odbora za spremljanje P EPSRA 2021-2027 s predlaganimi pripombami.**

**Ad 5) Predstavitev meril za izbor operacij v okviru aktivnosti P ESPRA 2021-2027**

Predsedujoča OzS na začetku predstavi kratek uvod, da se merila za izbor operacij (t. i. »selection criteria«) v kvalitativnem in kvantitativnem ocenjevanju, glede na način izbora, uporabljajo za dve skupini:

- za ocenjevanje z razvrščanjem vseh prispelih vlog za operacije (ta metoda vsebuje »točkovanje«), in sicer v primeru ukrepov, ki se izvajajo z javnimi razpisi, ali neposredno na podlagi nacionalne uredbe ter v drugem primeru:

- za ocenjevanje vsake operacije v okviru javnega naročanja

V nadaljevanju pojasni, da se za izvajanje izberejo najboljše operacije, ki prispevajo k ciljem izvajanja P ESPRA 2021-2027. Pri postavitvi meril smo glede na specifiko posameznih predvidenih aktivnosti in operacij znotraj teh aktivnosti upoštevali različne vidike; varnost, socialni ekonomski vidik, prispevek k trajnosti, prispevek k ciljem Zelenega dogovora, Strategiji od vil do vilic, Strategiji GFCM do 2030, okoljski vidik, tehnološki vidik, naravovarstveni in druge vidike. Za konec predsedujoča OzS člane in namestnike spomni, da jim je bil dokument posredovan skupaj z vabilom in nekatere pripombe na dokument sta že podali tudi Evropska komisija in Gospodarska zbornica Slovenije.

Sledi razprava.

G. Jernej Švab se zahvali Gospodarski zbornici Slovenije in EK, za podane pripombe na merila, ki so bila tudi upoštevana pri pripravi tega dokumenta, ki se trenutno predstavlja. Nadaljuje s predstavitvijo meril in pojasni, da smo upoštevali priporočila, glede poenostavitve vseh meril, da bodo le-ta takšna, da bodo lahko služila svojemu namenu, to je izboru najustreznejših operacij oz. aktivnosti. G. Švab nadaljuje, da smo pri večini meril dodali tudi točke v primeru prispevanja posameznim strategijam iz zelenega dogovora. Sprememb ni bilo pri operacijah, ki se izvajajo preko javnih naročil, ker je pri teh operacijah upravičenec Ministrstvo za kmetijstvo, gozdarstvo in prehrano. Za konec še doda, da bomo vse popravke oz. dopolnila glede meril s člani odbora za spremljanje tudi delili in po seji tudi posredovali.

G. Matjaž Radin iz Centra za informiranje, sodelovanje in razvoj nevladnih organizacij se je predstavil kot predstavnik sektorja morskega gospodarskega ribištva. Podal je mnenje glede sprememb oziroma popravkov v merilih. V nadaljevanju pove, da je bil na začetku zadovoljen, ko je dobil merila na vpogled zraven vabila po elektronski pošti, ker je menil, da se bo končno končalo obdobje lahkih prijav, manipulacij, enostavnih deležnikov, ki se vrinejo na tak ali drugačen način. V nadaljevanju pa izrazi nezadovoljstvo glede vpliva zunanjih pritiskov in pove, da so očitno tako veliki, da se v teh merilih odmikajo pogoji, ki odpirajo vrata raznim manipulantom, deležnikom, ki v to sfero ne spadajo. Prav tako daje zunanjim pritiskom tako velik vpliv tudi to, da ni bilo mogoče pred sejo poslati kakršnekoli predloge, ker niso bili poslani popravki. Nadalje apelira na EK, če se strinjajo oz. če se jim zdi pametno, da se izvedejo pametne in poštene operacije ali se odpirajo vrata raznim manipulantom, ki se financirajo na takšen način. Poleg tega pove, da so merila za prvo prednostno nalogo in merila pri drugi prednostni nalogi, pri akvakulturi na nekem nivoju, kjer se vrata odpira neki civilno družbeni sferi, od javnega sektorja do drugih organizacij in da so merila zelo slaba. Na koncu izrazi splošno nezadovoljstvo v tej zadevi.

Predsedujoča OzS je na to odgovorila, da sta pripombe podali Gospodarska zbornica Slovenije in EK in poudari, da meril danes ne bomo sprejemali, ampak se z njimi samo seznanjamo. Na koncu pojasni, da imamo sedaj takšno razpravo zaradi možnosti naknadnega vnosa morebitnih pripomb.

EK je pozdravila razvoj in pozitivno sodelovanje pri oblikovanju predstavljenih izbirnih meril. Predstavnik EK je omenil, da so zahteve za izbiro operacij določene v 73. členu CPR in jih je treba upoštevati. Sklicevanje na cilje politike COM – cilje zelenega dogovora, strategijo biotske raznovrstnosti, inovacije je bilo pozdravljeno. EK je poudarila, da morajo izbirna merila dokazovati izpolnjevanje zavez in doseganje kazalnikov, kjer je to primerno. Za ribiške tipe aktivnosti izbrane operacije EMFAF pomenijo dodano vrednost za cilje politike CFP in GFCM v Jadranu.

EK je opozorila na nesporazum v izjavi predstavnika morskega gospodarskega ribištva, saj so komentarji EK namenjeni racionalizaciji in olajšanju ocenjevanja izbirnih meril. Nekaj racionalizacije je priporočljivo glede na velikost programa in njegovo ciljno skupino.

Ga. Barbara Kutin Slatnar iz Statističnega urada RS poda tehnično opombo glede zapisa posameznih razredov pri določenih merilih, in sicer na strani 5, 11, 22, 26 in popravljeni razredi na strani 26. Nadaljuje, da je potrebno paziti, da so zajete .vse vrednosti znotraj razredov Navede ustrezen primer glede odstotkov in primer glede uporabe zapisa matematičnega zapisa. Bolje je, da so spodnji in zgornji razredi zapišejo samo opisno kakor pa z matematičnim znakom.

Dr. Branka Tavzes z Ministrstva za naravne vire in prostor ima vprašanje glede sprememb pri merilih pri aktivnostih inovacij v akvakulturi. Zakaj se je spremenil kriterij okoljskega vidika glede na zmanjšanje odstotka dušika v odpadni vodi. Zdaj lahko zmanjšaš za 1 odstotek in že pridobiš nekaj točk. V preteklosti je bilo to drugače razvrščeno, zdaj pa kar pridobiš takoj nekaj točk glede okoljskega vidika. Poleg tega še drugo vprašanje, in sicer glede kriterija raba morja. Kaj se razume pod to zadevo, kaj se bo tukaj ocenjevalo?

G. Jernej Švab je začel z odgovorom g. Matjažu Radinu, da se je napačno predstavil, in pojasni, da je predstavnik sektorja morskega gospodarskega ribolova g. Tomaž Petvar in g. Matjaž Radin predstavnik Centra za informiranje in sodelovanje nevladnih organizacij. Glede vrednosti nitratov oziroma dušika v posameznih vodah pa g. Švab odgovarja, da smo merila dan pred sejo spreminjali na predlog gospodarske zbornice Slovenije zaradi tega, ker je zelo težko zagotavljati več kot 50- oz. 70% zmanjšanje nitratov, kot je bilo prej predvideno in je zdaj lažje to opredeljivo.

Mag. Neža Sautet odgovarja glede aktivnostih pri inovaciji, da je glavni razlog za to poenostavitev meril, ker gre za inovacije in ne za naložbene dejavnosti. Nadaljuje, da je glede na pretekle izkušnje iz obdobja 2014-2020, kjer praktično na inovacijah ni bilo nobenega črpanja in smo potem morali prerazporejati sredstva in ukinjati to aktivnost, poenostavitev dobra rešitev. Glede na nov strateški okvir in višjo stopnjo sofinanciranja ter dobrih idej, ki smo jih dobili s terena, se nam je zdelo škoda, da bi na začetku izvajanja z nekimi podrobnimi določili v okviru posameznih meril praktično ukinili možnosti, da se izberejo dobri projekti.

Predsedujoča OzS se je zahvalila mag. Neži Sautet in g. Jerneju Švabu ter prosila, da glede na to, da stvari na tem odboru potekajo tekoče, tudi zaključimo uspešno, brez morebitnih konfliktov.

G. Jernej Švab je odgovoril, da bodo merila po e-pošti posredovali vsem članom odbora in prosil, člani in namestniki OzS da predlaganem /določenem v roku podajo pisne pripombe na ta merila in predlagal, da se ta merila potrdijo v okviru dopisne seje.

Ga. Anita Jakuš iz Gospodarske zbornice Slovenije je glede meril predlagala, da vsi ostali pogledajo oziroma dajo pripombe in spomni, da so oni merila pogledali in dali pripombe z razlogi in utemeljitvami. V nadaljevanju pa izrazi željo, da bi bolj kot dopisna seja za merila bila primerna avdio video seja, da se fizično ne sestajamo in da imamo možnost pogovora zaradi kakšnih neodgovorjenih vprašanj in tam tudi potrdimo, kar si želimo.

Predsedujoča OzS se strinja glede želje po izvedbi avdio video seje glede meril in pove, da se lahko tam potrdi in razpravlja o merilih, preden bo vsem poslan čistopis.

Predstavnik EK je odgovoril, da glede časovnice za pregled kriterijev pripravimo svoje pripombe in seveda lahko imamo razpravo, ampak naj uresničimo to sejo čimprej, ne v roku treh mescev ampak poskušamo izvesti sejo v roku dveh tednov. V nadaljevanju izpostavi, kako pomembo je, da začnemo z javnimi razpisi, z izbiro, da bomo pred koncem leta imeli že zelo kredibilne rezultate in lahko začeli uporabljali sklad v začetku leta 2024.

Predsedujoča OzS nadaljuje, da bomo vsekakor v roku enega tedna pridobili vse pripombe in potem v okviru avdio video seje izvedli še razpravo. Pojasni, da bomo pred sklicem seje poslali čistopis meril za izbor operacij z vsemi pripombami.

Predsedujoča pozove tiste, ki imajo pravico do glasovanja, da glasujejo z dvigom kartončkov. Soglasno z 22. člani odbora je sprejet sklep:

**Sklep 5: Odbor za spremljanje P EPSRA 2021-2027 se je seznanil z merili za izbor operacij v okviru aktivnosti P ESPRA 2021-2027.**

**AD5) RAZNO**

G. Ernest Peruš izpostavi problem ribogojcev glede konkurenčnosti in nadaljuje, da ne rabijo samo investicije in navede primer, da četudi brezplačno gradijo ribogojnice, še kar ne morejo konkurenčno proizvajat. V nadaljevanju poudari, da je bila že večkrat podana pobuda glede ureditve statusa ribogojca in želja po kmetijski subvenciji, ker jih sedaj ne dobivajo in navede primer drugih držav, ki imajo to zadevo urejeno glede na količino itd. Poleg tega spomni, da so ribogojci pogosto izpuščeni iz raznih ukrepov, kot je npr. suša ter da so prisotni na trgu hrane, da so pravzaprav proizvajalci hrane (neposredni), in da gre večinoma le-ta iz ribogojnice že na krožnik, in da to ni klasična klavnica. V nadaljevanju poudari, da so vse v enem, od vzreje do krožnika, nekateri od iker do krožnika ter eni od mladice do krožnika. Za konec izpostavi, da je to vprašanje naslovljeno bolj na ministrico, kot pa temu OzS.

Predsedujoča OzS odgovori, da bomo vprašanje statusa ribogojca na MKGP proučili in posredovali odgovor v doslednem času.

Na koncu se predsedujoča vsem zahvali za konstruktivno sodelovanje, predvsem predstavnikoma EK, namestnikom in ostalim članom, ki so sodelovali in vsem sodelavcem, ki so pomagali pri izvajanju in za konec sporoči, da se vidimo v prihodnje, ko bo sklicana dopisna in nato še redna seja.

Seja je bila zaključena ob 13. uri

Pripravil: Irena Šinko

Borut Kosi predsednica odbora za spremljanje

Svetovalec P ESPRA 2021-2027